किसान नई तकनीक अपनाएं : डाॅ. महावीर
कैथल|कृषि विभागद्वारा किसानों को कृषि की उन्नत तकनीकों तथा विभिन्न फसलों के संबंध में जानकारी देने के लिए लगातार किसान प्रशिक्षण शिविर लगाए जाते हैं। इसी कड़ी में सांघन गांव में उप कृषि निदेशक डा. महाबीर सिंह के मार्गदर्शन में दो दिवसीय किसान प्रशिक्षण शिविर का आयोजन किया गया। प्रशिक्षण शिविर की अध्यक्षता उपमंडल कृषि अधिकारी डा. जितेंद्र कुमार अहलावत ने की। उन्होंने किसानों को रबी की फसल की विभिन्न किस्मों की जानकारी दी। इन फसलों में लगने वाले मुख्य कीटों की रोकथाम की विस्तृत जानकारी दी। कृषि विज्ञान केंद्र के वरिष्ठ वैज्ञानिक डा. रमेश वर्मा ने किसानों का आह्वान किया कि वे अपनी आमदनी बढ़ाने के लिए कृषि के साथ-साथ सफेदा पोपलर के पौधे भी उगाएं।
hin_Deva hin_Deva